## Program podizanja novih nasada u voćarstvu

### NN 54/2003 (3.4.2003.), Program podizanja novih nasada u voćarstvu

# MINISTARSTVO POLJOPRIVREDE I ŠUMARSTVA

683

Na
temelju članka 29. stavka 1., članka 30. stavka 2. i članka 32. stavka 2.
Zakona o državnoj potpori u poljoprivredi, ribarstvu i šumarstvu (»Narodne
novine«, br., 87/02.), ministar poljoprivrede i šumarstva donosi

## PROGRAM

### PODIZANJA NOVIH NASADA U VOĆARSTVU

1. PodnoŠenje zahtjeva za poticaj za podizanje voĆnjaka/maslinika/nasada
hmelja

Članak
1.

(1)
Zahtjev za poticaj za podizanje voćnjaka/maslinika/nasada hmelja, podnose
pravne i fizičke osobe koje podižu ili su podigle nasad u proljeće 2003.
godine, te pravne i fizičke osobe koje podižu nasad u sezoni sadnje jesen 2003.
i proljeće 2004. godine.

(2) Zahtjev za poticaj za podizanje voćnjaka/maslinika/nasada
hmelja, podnosi se na Obrascu br. 3 (»Narodne novine«, br. 11/03).

(3) Sukladno članku 4. stavku 1. Zakona o državnoj
potpori u poljoprivredi, ribarstvu i šumarstvu (»Narodne novine«, br. 87/02.),
Zahtjev za poticaj mogu podnijeti pravne i fizičke osobe ukoliko su upisane u
Upisnik poljoprivrednih gospodarstava.

(4) Uz Zahtjev se obvezno prilaže:

1. kopija katastarskog plana s označenom
parcelom/parcelama ili dijelom parcele na kojoj se podiže voćnjak/maslinik/nasad
hmelja,

2. potvrda lokalne samouprave o lokaciji nasada ako
je (planirani) voćnjak/maslinik/nasad hmelja na području s težim uvjetima
gospodarenja u poljoprivredi (»Narodne novine, br. 11/03, članak 44),

3. izjava podnositelja zahtjeva da nema dospjelih a
nepla­ćenih obveza prema državi po osnovi poreza, carina, državnih jamstava, te
zakupu odnosno koncesiji za korištenje državnog poljoprivrednog zemljišta i da
nema neizvršenih obveza po ostvarenom pravu na novčani poticaj za podizanje
novih višegodišnjih nasada u voćarstvu i novih vinograda po Natječaju iz 2000.
i Natječaju iz 2001. godine.

(5) Zahtjev i prilozi iz stavka 4. ovoga članka
dostavljaju se izravno ili šalju, s povratnicom, na adresu: Ministarstvo
poljoprivrede i šumarstva, Ulica grada Vukovara 78, 10000 Zagreb, »Zahtjev za
podizanje voćnjaka/maslinika/nasada hmelja«. Potrebno je naznačiti za što se
natječe (voćnjak, maslinik ili nasad hmelja).

(6) Zahtjev za poticaj za podizanje voćnjaka/maslinika/nasada
hmelja i prilozi iz stavka 4. ovoga članka podnose se (dostav­ljaju izravno ili
šalju s povratnicom) u razdoblju od 15. travnja do 25. svibnja 2003. godine.

(7) Zahtjevi koji su nepotpuni ili podneseni izvan
propisanog roka neće se razmatrati.

Članak 2.

Novčani poticaj iz članka 1. ovog Programa utvrđuju
se za podizanje voćnjaka/maslinika/nasada hmelja. Ukupna kvota za Republiku
Hrvatsku iznosi 1800 ha, od toga:

– 750
ha voćne vrste skupine I (jabuka, kruška, mandarina, kupina, malina, kivi,
limun i naranča),

– 780
ha voćne vrste skupine II (breskva, nektarina, marelica, trešnja, višnja, šljiva,
orah, badem, lijeska, kesten, smokva, rogač i šipak),

– 250
ha nasadi masline,

– 20 ha
nasadi hmelja.

2. Odobrenje/odbijanje Zahtjeva

Članak
3.

Odobrenje/odbijanje
zahtjeva za poticaj za podizanje voć­njaka/maslinika/nasada hmelja, donosi
ministar u roku 60 dana od isteka roka predviđenog za podnošenje Zahtjeva za
poticaje za podizanje voćnjaka/maslinika/nasada hmelja (25. svibanj tekuće
godine).

3. Obveze osoba kojima je odobren zahtjev

Članak
4.

Pravne
i fizičke osobe kojima je odobren Zahtjev za podizanje voćnjaka/maslinika/nasada
hmelja, dužne su podići nasad u zakonom predviđenom roku (jedna godina od
odobrenja poticaja), deklariranim sadnim materijalom, sukladno Zahtjevu za
poticaj za podizanje voćnjaka/maslinika/nasada hmelja, na cijeloj odobrenoj
površini ili umanjenoj s tim da ista mora biti veća ili jednaka minimalnoj površini
utvrđenoj Zakonom o državnoj potpori u poljoprivredi, ribarstvu i šumarstvu
(»Narodne novine«, br. 87/02).

4. PodnoŠenje zahtjeva za isplatu poticaja

Članak 5.

(1) Zahtjev za isplatu poticaja za podizanje voćnjaka/maslinika/nasada
hmelja – Obrazac br. 3a (»Narodne novine«, br. 11/03), podose pravne i fizičke
osobe koje su podigle nasad u zakonom predviđenom roku, deklariranim sadnim
materijalom, suk­lad­no Zahtjevu za poticaj za podizanje voćnjaka/maslinika/nasada
hmelja i ukoliko je nasad podignut na cijeloj odobrenoj površini ili umanjenoj
s tim da je ista veća ili jednaka minimalnoj površini utvrđenoj Zakonom o državnoj
potpori u poljoprivredi, ribarstvu i šumarstvu (»Narodne novine«, br. 87/02).

(2) Uz Zahtjev iz stavka 1. ovoga članka obvezno se
prilaže račun ili ovjeren preslik računa o kupnji deklariranog sadnog
materijala – sadnica kojima je podignut nasad, otpremnica i deklaracija uz
otpremnicu.

(3) Do 10% sadnica kojima se podiže voćnjak/maslinik/nasad
hmelja ili najviše 500 sadnica, može biti iz sortimenta koji je u postupku
priznavanja (introdukcija, selekcija, hibridizacija). Prilikom podnošenja
Zahtjeva za isplatu poticaja za podizanje nasada, korisnik je dužan priložiti
dokaz o sortnosti i zdravstvenom stanju tog sadnog materijala.

(4) Krajnji rok za podnošenje Zahtjeva za isplatu
poticaja za podizanje voćnjaka/ maslinika/nasada hmelja je 60 dana od isteka
zakonskog roka određenog za podizanje voćnjaka/maslinika/nasada hmelja.

(5) U slučaju isporuke sadnog materijala za vlastite
potrebe (samo registrirani proizvođači koji su deklarirali vlastitu proiz­vod­nju)
korisnik novčanog poticaja prilaže dokument o isporuci sadnog materijala,
odnosno potvrdu primitka ovjerenu potpisom osobe odgovorne za proizvodnju
sadnog materijala i pečatom, u količini sadnog materijala (broj sadnica) koja
je predviđena Zahtjevom (Obrazac br. 3, »Narodne novine«, br. 11/03).

(6)
Korisnik sadnog materijala koji je uvezao sadnice bez posrednika (registriranog
uvoznika) i s tim sadnim materijalom podigao vlastiti nasad, pored računa ili
ovjerenog preslika računa prilaže i preslik jedinstvene carinske deklaracije.

Članak
6.

Ovaj
Program stupa na snagu danom objave u »Narodnim novinama«.

Klasa:
011-02/03-01/8

Urbroj:
525-1-03-1

Zagreb,
20. ožujka 2003.

Ministar
**mr. sc.** **Božidar
Pankretić**, v. r.

Ostalo, NN 54/2003-683